# **RAZPIS**

**15. Državno gozdarsko tekmovanje Slovenije**

**Družba Slovenski državni gozdovi d. o. o. (SiDG) 7. in 8. marca 2025 organizira 15. Državno gozdarsko tekmovanje Slovenije.**

**Kraj tekmovanja**: Hipodrom Šentjernej v sklopu Gregorjevega sejma

**Datum**: 7. in 8. marec 2025

## Program

Petek, 7. marec 2025:

* 8.15 prihod sodnikov in ekip na prizorišče
* 8.45 otvoritev tekmovanja
* 9.00 začetek tekmovanja v tehničnih disciplinah in podiranju dreves
* 11.00 do 12.00 premor zaradi otvoritvene slovesnosti Gregorjevega sejma
* 12.00 do 17.00 tekmovanje v tehničnih disciplinah in podiranju dreves
* 11.00 do 14.00 kosilo v šotoru na tekmovališču (tekmovanje se ne prekinja)
* 17.00 do 18.00 večerja v šotoru na tekmovališču

Sobota, 8. marec 2025:

* 8.00 začetek tekmovanja ekipna štafeta
* 11.00 do 11.30 kosilo za sodnike v šotoru na tekmovališču
* 11.30 do 14.00 kosilo v šotoru na tekmovališču za vse ostale (tekmovanje se ne prekinja)
* 12.00 do 16.00 finale tekmovanja v kleščenju - od zadnjega proti prvemu
* 16.00 do 17.00 obdelava rezultatov ter zabavni program
* 17.00 do 18.00 razglasitev rezultatov in podelitev medalj ter priznanj.

## Organizacija

Organizacijski odbor:

* Peter Kolar – predsednik
* Gregor Rupnik – član
* Boštjan Gašperšič – član
* Rok Florjanič – član
* Urban Štupica – član
* Suzana Rankov – članica

Strokovni odbor:

* Peter Kolar – predsednik
* Boštjan Ajdič – član
* Matej Kastelic – član
* Luka Levstek – član
* Urban Štupica – član
* Lea Zidar - članica
* Tjaša Kusterle - članica

Razsodišče:

* Adolf Trebec - predsednik
* Urban Štupica – namestnik predsednika
* Dušan Gradišar - član
* Andrej Kastelic - član

**Dela in naloge strokovnega odbora ter razsodišča:**

* priprava in potrditev pravil
* pregled in prevzem tekmovalnega poligona in merilnih instrumentov
* izvedba tekmovanja.

**Dela in naloge razsodišča tekmovanja:**

* razpored sodnikov in določitev vodij za vse discipline in kontrola rezultatov
* priprava in vodenje posveta sodnikov in vodij ekip z namenom pojasnitve pravil tekmovanja in sojenja
* vodenje in nadzor dela sodnikov
* obravnavanje in reševanje pritožb med tekmovanjem
* razsodbe sprejemata vsaj dva člana razsodišča, funkcijo glavnega sodnika ima predsednik razsodišča
* potrditev in odobritev razglasitve rezultatov tekmovanja.

**Pravilnik tekmovanja**

Pravilnik tekmovanja bo objavljen na spletni strani [www.sidg.si](http://www.sidg.si).

**Tekmovalne discipline:**

1. menjava verige in obračanje letve
2. kombinirani rez
3. precizni rez na podlagi
4. podiranje drevesa
5. kleščenje

Prvi dan tekmovanja bo potekalo tekmovanje v tehničnih disciplinah (poligon: menjava verige in obračanje letve, kombinirani rez in precizni rez) in v podiranju drevesa. Drugi dan tekmovanja bo najprej tekmovanje ekipnih štafet in nato tekmovanje v kleščenju, in sicer glede na seštevek predhodnih tekmovalnih disciplin v obrnjenem vrstnem redu – od najnižje do najvišje uvrščenega. V vseh disciplinah se tekmuje na struženi hlodovini iglavcev. Pri podiranju se tekmuje na okleščenih deblih v lubju dolžine vsaj 15 metrov. Količki pri kleščenju so izdelani iz lesa iglavcev.

## Pravica do tekmovanja

1. Posamezno ekipo sestavljajo trije (3) tekmovalci.
2. Tekmovanja za posameznike potekajo v treh (3) kategorijah:
	* PRO moški
	* PRO ženske
	* U24 (tekmovalci mlajši od 24 let)
3. Ekipno se tekmuje le v kategoriji PRO moški. V kategoriji U24 in PRO ženske se tekmuje le posamično.
4. Tekmovati smejo polnoletni državljani Republike Slovenije, ki so usposobljeni za delo v gozdu (NPK ali višja strokovna gozdarska izobrazba). Vsi tekmovalci tekmujejo na lastno odgovornost.

1. Ne glede na prejšnjo točko lahko na tekmovanju nastopijo tudi vabljene ekipe, ki tekmujejo na odgovornost svoje vzgojno-izobraževalne ustanove oz. inštitucije:
	* dijaki Srednje gozdarske, lesarske šole in zdravstven šole Postojna
	* študenti gozdarstva Biotehniške fakultete Univerze v Ljubljani (izjemoma lahko nastopijo v okrnjeni sestavi, točke dobijo le kot posamezniki)
	* dijaki Srednje lesarske in gozdarske šole Maribor
	* ekipe SiDG
	* do dve ekipi lastnikov gozdov.
2. Na tekmovanje izven konkurence so lahko vabljene ekipe iz tujine po izboru organizatorja.

1. Prijavitelj ekipe je pri sestavi tekmovalne ekipe dolžan upoštevati zahteve pod točkama

4. in 5., ter skupaj s prijavo dostaviti ustrezna dokazila.

1. Ekipo zastopa vodja, ki ima pravico spremljati ocenjevanje svojih tekmovalcev in pravico do pritožbe. V tekmovalni prostor sme vstopiti le z dovoljenjem sodnikov.

1. Pogoj za sodelovanje na tekmovanju je plačana startnina za vsakega posameznega tekmovalca na transakcijski račun SiDG, odprt pri DBS: SI56 1910 0001 1365 253.
2. Startnina znaša 70 EUR za prijavljenega tekmovalca in mora biti plačana ob prijavi ekipe oz. najpozneje do 15. februarja 2025. V primeru odpovedi udeležbe posameznika ali ekipe se startnina plačniku ne vrne. Startnina je namenjena kritju osnovnih organizacijskih in izvedbenih stroškov tekmovanja ter vključuje še malico in večerjo 7. 3. 2025 in malico 8. 3. 2025. Plačila startnine so oproščene vabljene ekipe (točka 5 in 6).

## Točkovanje in uvrstitve

* Tekmovalne discipline: menjava verige in obračanje letve, kombinirani rez, precizni rez na podlagi, podiranje drevesa ter kleščenje.
* Za določanje tekmovalnega rezultata sodniki uporabljajo merilne naprave in druge pripomočke (priskrbi jih organizator) v skladu s pravili.
* Rezultati merjenja se zapišejo v zapisnik, ki ga podpišejo sodnik, tekmovalec in kontrolor rezultatov.
* Končne rezultate potrdi razsodišče.
* Tekmovalci dobijo točke za dosežen čas, za doseženo natančnost in kakovost opravljene preizkušnje.
* Za kršitev varnosti, pravil in za napake pri delu (žaganju) dobijo kazenske točke.

Pridobljenim točkam v posameznih disciplinah se odštejejo negativne kazenske točke.

* Udeleženčev dosežek za posamezno disciplino je seštevek doseženih točk z odbitnimi kazenskimi točkami. Če je seštevek kazenskih točk večji od doseženih, je rezultat pri disciplini nič točk.
* Točkovanje je posamično in ekipno.
* Končni vrstni red tekmovalcev je določen s skupnim seštevkom doseženih točk v posameznih tekmovalnih disciplinah.
* Najboljši tekmovalec je tisti, ki zbere največ točk.
* Za ekipni rezultat se šteje vsota doseženih točk vseh treh tekmovalcev ekipe.
* Če dva tekmovalca ali ekipi zbereta enako število točk, je zmagovalec tisti, ki je med tekmovanjem zbral manjše število kazenskih točk. Če je tudi v tem primeru rezultat izenačen, je zmagovalec tisti, ki je dobil večje število točk pri "podiranju drevesa".

## Ugovori in pritožbe

* Vodja ekipe lahko za ocenjevanje sodnikov vloži pisno pritožbo razsodišču tekmovanja v roku 10 minut od zaključenega zapisnika, ki ga tekmovalec še ni podpisal.
* Obrazec za pritožbe ima zapisnikar pri posamezni disciplini.
* Pritožbo obravnava razsodišče tekmovanja takoj po prejemu in takoj tudi razsodi. Odločitev razsodišča tekmovanja je dokončna.

## Podelitev medalj

Organizacijski odbor ob razglasitvi rezultatov tekmovanja prvim trem najboljšim ekipam in posameznikom podeli medalje in pokale.

## Tekmovalci v konkurenci državnega prvenstva

* Prve tri ekipe prejmejo pokale, tekmovalci pa medalje.
* Prvi trije posamezniki v vsaki kategoriji (PRO M, U24 in PRO Ž) v skupni razvrstitvi prejmejo pokale.
* Prvi trije v posamezni tekmovalni disciplini prejmejo medalje.

**Tekmovalci zunaj konkurence državnega prvenstva**

* Prve tri ekipe in prvi trije tekmovalci zunaj konkurence prejmejo plakete.

## Svetovno prvenstvo

* 36. svetovno gozdarsko prvenstvo (WLC 2026) bo potekalo v Sloveniji. V širši izbor državne ekipe Slovenije, ki bo pod strokovnim vodstvom na svetovnem gozdarskem prvenstvu nastopila leta 2026, se uvrsti osem najvišje uvrščenih posameznikov iz državnega prvenstva v tekmovalnem razredu PRO moški in trije najbolje uvrščeni mlajši tekmovalci U24 (od 18. do 24. leta, ki morajo predvideno starost izpolnjevati v letu svetovnega prvenstva) ter tri najbolje uvrščene tekmovalke v kategoriji PRO ženske. Dodatnega tekmovalca lahko v ekipo povabi trener državne ekipe. V dokončno državno A ekipo se uvrstijo trije tekmovalci ne glede na starost in en mlajši tekmovalec (U24). V ekipo se uvrsti tudi tekmovalka v ženski konkurenci. V dokončno državno B ekipo, ki tekmuje izven konkurence kot prva na svetovnem prvenstvu, se uvrstijo trije tekmovalci ne glede na starost v kategoriji PRO moški, en mlajši tekmovalec (U24) ter tekmovalka v PRO ženske.
* Izbor ekip opravi trener v zaključni fazi priprav na osnovi doseženih rezultatov na državnem prvenstvu ter na treh tekmah, ki jih prirejajo organizatorji lokalnih gozdarskih tekmovanj (Velenje, Moravče, Črni vrh). 50% točk k uvrstitvi prispeva rezultat iz državnega tekmovanja, po 25% pa rezultat dveh boljših rezultatov na ostalih treh omenjenih tekmah.
* Spored lokalnih tekem v letu 2025:
* 07. 06. 2025 Škalske Cirkovce pri Velenju (organizator: Društvo lastnikov gozdov Šaleške doline)
* 26. 07. 2025 Moravče (organizator: Društvo lastnikov gozdov TISA Domžale)
* 16. 08. 2025 Zadlog pri Črnem Vrhu nad Idrijo (organizator: TRMA, društvo za trajnostni razvoj Zaloga)
* Tekmovalci se bodo za nastop na 36. svetovnem gozdarskem prvenstvu v Sloveniji pripravljali pod strokovnim vodstvom ekipe v predvidenem času do odhoda na svetovno gozdarsko prvenstvo. Trenerja ekipe določi strokovni odbor. Lokacija priprave se bo določila naknadno.

## Nastanitev in stroški

* Malica 7. 3. in 8. 3. 2025 ter večerja 7. 3. 2025 in brezalkoholna pijača na tekmovanju bodo brezplačno zagotovljeni vsem tekmovalcem, vodjem ekip, sodnikom, članom organizacijskega in strokovnega odbora in razsodišča ter vabljenim gostom.
* Za organizacijo prenočitev tekmovalcev in vodij ekip je odgovoren prijavitelj ekipe oz. tekmovalec sam.
* Za sodnike, organizacijski in strokovni odbor ter razsodišče stroške nočitve in zajtrka krije organizator tekmovanja.
* Zagotovljena bo nastanitev tudi za vabljene ekipe iz tujine.
* Stroške prihoda na tekmovanje krijejo udeleženci sami.

## Navijači in gledalci

Tekmovanje, ki ga bo popestrila vrsta spremljevalnih dogodkov, si lahko brezplačno ogleda vsak. Dobrodošle so družine tekmovalcev.

Vstop na Gregorjev sejem, ki se bo na hipodromu odvijal sočasno kot državno gozdarsko tekmovanje, bo brezplačen za sodnike, člane organizacijskega in strokovnega odbora, razsodišča in tekmovalce. Ostali obiskovalci bodo morali morebitno vstopnino plačati.

## Prijava ekipe

Ekipe in posameznike prijavite do **15. januarja 2025** (priložen obrazec) na e-naslov pr@sidg.si ali po pošti na naslov SiDG, Rožna ulica 39, 1330 Kočevje (s pripisom DGTS 2025). K prijavi priložite fotokopijo potrdila o plačilu startnine. V primeru prevelikega števila prijav si organizator tekmovanja pridržuje pravico do omejitve števila ekip in tekmovalcev. Na tekmovanje bodo sprejete ekipe, ki bodo prijavo poslale prej.

## Prijava sodnikov

Sodniki, ki želijo sodelovati pri sojenju na državnem tekmovanju, naj se prijavijo do **15. januarja 2025** (priložen obrazec) na e-naslov pr@sidg.si ali po pošti na naslov SiDG, Rožna ulica 39, 1330 Kočevje (s pripisom DGTS 2025).

## Informacije in pojasnila v zvezi z razpisom in tekmovanjem

* Peter Kolar, peter.kolar@sidg.si, 041 837 440
* Boštjan Gašperšič (tekmovalni poligon), bostjan.gaspersic@sidg.si; 031 566 963
* Suzana Rankov, suzana.rankov@sidg.si, 041 540 064

**O morebitnih spremembah boste obveščeni sproti, dogajanje pa lahko spremljate tudi na Facebook strani Tekmovanje gozdnih delavcev, Facebook strani SiDG in na spletni strani** [www.sidg.si](http://www.sidg.si)**.**

**Priloge:**

* prijavnica za ekipe
* prijavnica za sodnike

## PRIJAVNICA ZA EKIPE

**15. Državno gozdarsko tekmovanje Slovenije**

|  |  |
| --- | --- |
| Prijavitelj ekipe: |  |
| Naslov:  |  |
| E-naslov:  |  |
| Tel. št.:  |  |
| Ekipa (ime ekipe):  |  |  |  |  |  |
| Priimek in ime tekmovalca  | Rojen (dan, mesec, leto)  | Poštni naslov inE-naslov  | Tel. št.  | Konfekcijska številka (S / M / L / XL / 2XL / 3XL) | Znamka in tip motorne žage  |
|    |   |   |   |  |   |
|    |   |   |   |  |   |
|    |   |   |   |  |   |
| Vodja ekipe (priimek in ime)  | Naslov  | E-naslov  |  |  | Tel. št.  |
|   |   |    |  |  |   |

**Prijavnico do 15. januarja 2025 pošljite na e-naslov** pr@sidg.si **ali po pošti na naslov SiDG, Rožna ulica 39, 1330 Kočevje (s pripisom DGTS 2025). K prijavi priložite fotokopijo potrdila o plačilu startnine.**

S podpisom potrjujemo, da so prijavljeni redno ali pogodbeno zaposleni v gozdarski gospodarski družbi oz. organizaciji, ki se ukvarja z gozdarstvom.

Kraj in datum:

Podpis prijavitelja:

**PRIJAVNICA ZA SODNIKE**

**15. Državno gozdarsko tekmovanje Slovenije**

|  |  |
| --- | --- |
| Predlagatelj:  |  |
| Naslov:  |  |
| E-naslov:  |  |
| Tel. št.:  |  |
| Predlagani sodniki: |  |  |  |  |  |  |
| Priimek in ime  | Naslov  | E-naslov  | Tel. št.  | Nočitev: DA/NE | Konfekcijska številka (S / M / L / XL / 2XL / 3XL) | Disciplina\*  |
|    |   |   |   |  |  |   |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\*Organizator tekmovanja bo predlagane sodnike, če bo le mogoče, razvrstil na želeno tekmovalno disciplino in izbrane sodnike obvestil o razvrstitvi.

**Prijavnico do 15. januarja 2025 pošljite na e-naslov** **pr@sidg.si** **ali po pošti na naslov SiDG, Rožna ulica 39, 1330 Kočevje (s pripisom DGTS 2025).**

Kraj in datum:

Podpis prijavitelja: